**Narva linnas 2024. a toimuva võidupüha paraadi isikkoosseisule toitlustusteenuse ostmine**

Alusdokumendid

**AVATUD HANKEMENETLUS**

Kaitseliit

Toompea tn 8, 10130 Tallinn

E-post: kantselei@kaitseliit.ee ; telefon: 717 9021

anti.ehatamm@kaitseliit.ee ; telefon: 717 9022

ulle.russe@kaitseliit.ee; telefon: 717 9046

2024

**1. Üldandmed**

1.1 Hankija nimi ja andmed:

Kaitseliit

Reg. nr 74000725

Toompea tn 8

10130 Tallinn

Eesti Vabariik

1.2 Kontaktisik:

**Anti Ehatamm, Kaitseliidu peastaabi juriidilise osakonna jurist, e-post: anti.ehatamm@kaitseliit.ee, telefon 717 9022** või **Kaitseliidu peastaabi tagalaosakonna varustusjaoskonna juhataja Ülle Russe, e-post: ulle.russe@kaitseliit.ee; telefon 717 9046; 53097440.**

1.3 Hankelepingu ese:

**Käesoleva hanke objektiks on 2024.a võidupüha paraadi isikkoosseisule toitlustusteenuse ostmine vastavalt käesoleva hanke alusdokumentides toodud mahtudele, tingimustele ja nõuetele.**

1.4 Hankija soovib võistlevaid pakkumusi käesoleva hanke alusdokumentides kirjeldatud toodete maksumuse osas.

1.5 Hankemenetluse liik:

**Avatud hankemenetlus**.

1.6. Hankemenetluse kord:

**Hankija kohaldab käesolevale riigihankele avatud hankemenetlusele kehtestatud korda.**

1.7 Rahastamisallikad:

**Riigieelarve**.

1.8 Riigihanke jaotamine osadeks:

**Hankija ei jaota riigihanget osadeks** **põhjusel, et ostetakse ühesuguseid tooteid/teenuseid ja hankelepingu ese on ühe hankelepinguga optimaalselt realiseeritav.**

1.9. Hankelepingu täitmise kohaga tutvumine ja riigihanke alusdokumente selgitavate dokumentide kohapeal kontrollimine:

**Ei ole kohustuslik eeltingimus pakkumuse esitamiseks.**

1.10 Käesoleva riigihanke alusdokumendid on:

1.10.1 Hanketeade;

1.10.2 Käesolev hankedokument (edaspidi AD) koos lisadega:

**Lisa 1 – Tehniline kirjeldus**

**Lisa 2 – Hankelepingu tingimused**

**Lisa 3 – Ostukorv**

**Näidismenüü**

**Nõuded pakkujale**

1.10.3 Kõik enne pakkumuste esitamise tähtpäeva pakkujale saadetud dokumendid, millega on muudetud või selgitatud AD nõudeid. AD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

**2. Tehniline kirjeldus**

2.1 Hankelepingu eseme **tehniline kirjeldus** on toodud **AD Lisas 1.**

**3. Hankelepingu tingimused**

3.1 **Hankeleping** sõlmitakse edukaks tunnistatud pakkujaga **AD Lisas 2** sätestatud tingimustel.

3.2 Hankelepingu **täitmise tähtaeg on 22. juuni -23. juuni 2024 .**

**4. Maksetingimused**

4.1 Tasumine toimub vastavalt hankelepingu tingimustele pärast kauba üleandmist ning vastuvõtmist ja e-arve esitamist. Maksetähtaeg on 21 päeva.

**5. Pakkumuse hind**

5.1 Pakkuja esitab pakkumuse **maksumuse esildise e-riigihangete keskkonnas.**  Pakkumuse maksumuse rahaühikuks on euro.

5.2 Pakkumuse hind peab sisaldama kõigi hankelepingus märgitud tingimuste täitmist.

5.3 Pakkumuse hind peab olema fikseeritud ja muutumatu kogu hankeperioodi jooksul.

5.4 Hankija ei hüvita pakkujale mistahes kahju ega kulusid seoses hankes osalemisega. Pakkuja kohustub kandma kõik pakkumuse ettevalmistamise ja esitamise ning hankelepingu sõlmimisega seotud kulud.

**6. Pakkumuse vormistamise keel**

6.1 Pakkumus tuleb vormistada eesti keeles.

6.2 Pakkumusele lisatud muud tutvustavad materjalid võivad olla ka inglise, saksa, soome või vene keeles.

**7. Pakkuja esindaja ja ühispakkujate volikirjad**

7.1 Juhul, kui pakkumusele pakkuja esindajana allakirjutanud isik või isikud, kes omavad juriidilise isiku esindamise õigust, ei ole kantud registrikaardile, esitab pakkuja koos pakkumusega vabas vormis volikirja pakkuja esindamiseks.

7.2 Kui pakkumuse esitavad mitu pakkujat ühiselt, peavad nad hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Esitada tuleb vabas vormis volikiri.

**8. Pakkumuse tagatis**

8.1 Hankija ei nõua pakkujalt pakkumuse tagatist.

**9. Allhanke kasutamine**

9.1 Hankija ei nõua pakkujalt allhankelepingute kohta teabe esitamist.

**10. Näidise esitamise tingimused ja kord**

10.1 Näidiste esitamist ei nõuta.

**11. Nõutud dokumendid ja andmed**

11.1. Esitada tuleb järgmised dokumendid ja andmed:

11.1.1 vajadusel pakkuja esindaja ja ühispakkujate **volikirjad** vabas vormis;

11.1.2 **hankepass vastavalt eRHR vormile;**

Kui pakkuja soovib tõendada enda vastavust majanduslikule ja finantsseisundile esitatud nõuetele teiste ettevõtjate vahendite alusel, peab pakkuja või taotleja esitama hankepassi ka selle isiku kohta, kelle vahenditele ta tugineb;

11.1.3 **pakkumuse ühikhinnad vastavalt LISA 3 ( OSTUKORV);**

11.1.4 vajadusel muud dokumendid nende olemasolu korral.

**12. Kõigi pakkumuste tagasilükkamine**

12.1 Hankijal on õigus lükata tagasi kõik pakkumused riigihangete seaduse **§ 116 lg 1** sätestatud alustel.

12.2 Hankija jätab endale õiguse tagasi lükata kõik pakkumused igal ajal enne hankelepingu sõlmimist, kui:

12.2.1 Hankijale on teatavaks saanud uued asjaolud, mis välistavad või muudavad Hankijale ebaotstarbekaks hankelepingu sõlmimise pakkumuses sätestatud tingimustel;

12.2.2 hankemenetluse käigus muutuvad hanke väljakuulutamise eeldused, mis muudavad hankemenetluse otstarbeka realiseerimise võimatuks;

12.2.3 hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

**13. Pakkumuste hindamise kriteeriumid**

13.1. Hankija arvestab majanduslikult soodsaima pakkumuse väljaselgitamisel ainult pakkumuse hinda. Hankija jaoks sõltub pakkumuse majanduslik soodsus ainult pakkumuse hinnast või kulust ja kõik muud tulevase hankelepingu tingimused, sealhulgas hankelepingu esemega seotud kriteeriumid, on riigihanke alusdokumentides ammendavalt kindlaks määratud (RHS §85 lg 4).

13.2 **Pakkujad esitavad andmed tehnilisele kirjeldusele vastavate teenuste/toodete ÜHIKUMAKSUMUSTE ja KOGUMAKSUMUSE kohta.**

**Odavama ostukorvi maksumuse esitajale antakse 100 punkti, teistele proportsionaalselt vähem.**

13.3 Edukaks tunnistatakse kõige rohkem punkte saanud pakkuja. Võrdsete punktide korral tunnistatakse edukaks **suurema müügituluga** pakkuja (arvestatakse viimase lõppenud majandusaasta aruande järgi).

13.4 Kui ka punktis 13.3 nimetatud viisil ei ole edukat pakkujat välja selgitatud, siis heidetakse võrdsete pakkujate vahel **liisku**. Selleks informeeritakse pooli liisuheitmise ajast ja kohast mõistliku aja jooksul ette.